สนง.พัฒนาเศรษฐกิจ หนุนชุมชนผ้าย้อมห้อมแพร่ โชว์ภูมิปัญญาท้องถิ่น
สำนักงานพัฒนาเศรษฐกิจจากฐานชีวภาพ ชู BEDO คอนเซปต์สนับสนุนชุมชนผ้าย้อมห้อมแห่งเมืองแพร่ หวังดึงความหลากหลายชีวภาพและภูมิปัญญาท้องถิ่นพัฒนา ให้เป็นผลิตภัณฑ์ที่แตกต่าง และสร้างรายได้ที่มั่นคงเมื่อวันที่ 17 ส.ค.63 นางจุฬารัตน์ นิรัติศยกุล ผู้อำนวยการสำนักงานพัฒนาเศรษฐกิจจากฐานชีวภาพ เปิดเผยว่า ผ้าย้อมห้อมแห่งเมืองแพร่ ที่มีเอกลักษณ์สีคราม สินค้ายอดนิยม และหาได้ยากจากพืชธรรมชาติ มีจุดเด่นช่วยดูดซับแสงยูวีได้ ทำให้ผู้สวมใส่ไม่ร้อน และไม่เป็นอันตรายต่อผู้ที่เป็นโรคภูมิแพ้ BEDO เป็น ห้อม พืชพื้นเมือง และภูมิปัญญาของชุมชนท้องถิ่น จังหวัดแพร่ มาสร้างคุณค่าและมูลค่า ตอกย้ำแนวคิดการใช้ประโยชน์ ควบคู่ไปกับการอนุรักษ์ความหลากหลายทางชีวภาพ ซึ่งเป็นการใช้ประโยชน์อย่างยั่งยืนแพร่เป็นแหล่งปลูกต้นห้อมและผลิตผ้าย้อมห้อมที่ใหญ่ที่สุดในประเทศ ด้วยสภาพแวดล้อมที่เหมาะสมทั้ง ดิน ฟ้า อากาศ และภูมิปัญญาที่สืบทอดกันมาจากรุ่นสู่รุ่น ห้อม เป็นพืชล้มลุกที่เจริญเติบโตได้ดีในพื้นที่สูง ในสภาพป่าธรรมชาติ มีแสงรำไร ใกล้แหล่งน้ำ ความชื้นมาก และมีอากาศเย็นตลอดทั้งปี ปัจจุบันพบว่าห้อมที่ขึ้นในธรรมชาติลดน้อยลง ในขณะที่ความต้องการและการผลิตเสื้อผ้าหม้อห้อมเพิ่มมากขึ้น และมีการนำสีเคมีมาใช้ย้อมผ้าทดแทนห้อม BEDO จึงได้นำหลักการ BEDO Concept เข้ามาปรับใช้ในกระบวนการผลิตที่ไม่ส่งผลกระทบต่อสิ่งแวดล้อม นางจุฬารัตน์กล่าวด้านนายสว่าง สีตื้อ สมาชิกวิสาหกิจชุมชนกลุ่มห้อม บ้านนาคูหา ต.สวนเขื่อน อ.เมือง จ.แพร่ เล่าถึงการผลิตเนื้อห้อมตามภูมิปัญญาในท้องถิ่นว่า นำลำต้นและใบของห้อมมาแช่น้ำไว้ประมาณ 72 ชั่วโมงให้เนื้อห้อมเปื่อย แล้วนำไปตีผสมกับปูนแดง และปูนขาว ให้ได้ความข้นลักษณะคล้ายเนื้อโคลนสีเข้ม เรียกว่า ห้อมเปียก ทั้งนี้ BEDO ได้เข้ามาส่งเสริมสนับสนุนให้ชุมชนบ้านนาคูหา พัฒนาเป็นต้นน้ำในการผลิตห้อมสด และเนื้อห้อมเปียก เพื่อเป็นวัตถุดิบในการย้อมผ้าหม้อห้อมจากสีธรรมชาติให้กับชุมชนขณะที่ นางประภาพรรณ ศรีตรัย หรือ ป้าเหงี่ยม วิสาหกิจชุมชนหม้อห้อมทุ่งเจริญย้อมสีธรรมชาติ บ้านทุ่งโฮ้ง เล่าว่า BEDO ได้ส่งเสริมสนับสนุนการใช้เนื้อห้อมธรรมชาติ จากบ้านนาคูหา ซึ่งเป็นห้อมเปียกคุณภาพดี มาใช้ในการย้อม เสื้อหม้อห้อม ผ้ามัดย้อม กระเป๋าผ้า และของที่ระลึกต่างๆ แทนสีเคมี รวมทั้งยังเปิดบ้านเป็นศูนย์เรียนรู้บอกเล่าเรื่องราวเกี่ยวกับ หม้อห้อมย้อมสีธรรมชาติ กลายเป็นจุดเปลี่ยน และจุดขายแนวใหม่ที่สร้างรายได้เป็นกอบเป็นกำ ให้กับป้าเหงี่ยม วิสาหกิจชุมชนหม้อห้อมทุ่งเจริญย้อมสีธรรมชาติ เฉลี่ยราว 40000 บาทต่อสัปดาห์ หรือมากกว่าแสนบาทต่อเดือนอย่างไรก็ตาม BEDO มีแนวคิดจะชูห้อมจังหวัดแพร่ ซึ่งเป็นแหล่งผลิตเนื้อห้อมคุณภาพดีที่สุดของประเทศไทยให้เป็นที่ยอมรับในระดับสากล รวมทั้งสนับสนุนและส่งเสริมเกษตรกรปลูกห้อม แปรรูปเนื้อห้อมสืบทอดภูมิปัญญาท้องถิ่นไม่ให้สูญหาย ช่วยอนุรักษ์พันธุกรรมห้อมให้คงอยู่ในป่าธรรมชาติ สร้างงาน และเพิ่มรายได้แก่ชุมชนอย่างยั่งยืน.
สำนักงานพัฒนาเศรษฐกิจจากฐานชีวภาพ ชู BEDO คอนเซปต์สนับสนุนชุมชนผ้าย้อมห้อมแห่งเมืองแพร่ หวังดึงความหลากหลายชีวภาพและภูมิปัญญาท้องถิ่นพัฒนา ให้เป็นผลิตภัณฑ์ที่แตกต่าง และสร้างรายได้ที่มั่นคง
จุฬารัตน์ นิรัติศยกุล,ผ้าย้อมห้อม,ชุมชนผ้าย้อมห้อม,สำนักงานพัฒนาเศรษฐกิจจากฐานชีวภาพ,ภูมิปัญญา,แพร่,ข่าวทั่วไป